6.f – 1. sat u tjednu 11.5.- 15.5. 2020.

BRAZIL- obrada

Ovaj materijal je za učenike po redovnom programu i individualiziranom pristupu/ IP. Za prilagođeni program staviti ću poseban dokument.

Na kraju ove nastavne jedinice moći ćete:

● **odrediti** na geografskoj karti Južne Amerike geografski smještaj i položaj Brazila

● **razlikovati** i na geografskoj karti pokazati prirodno – geografske cjeline Brazila

● **objasniti** razlike u gospodarstvu između unutrašnjosti i obalnog dijela Brazila

● **nabrojati** najvažnije industrijske grane Brazila.

● **imenovati** i pokazati na karti najveće gradove Brazila te opisati njihove turističke zanimljivosti i probleme favela

**Radni listić za REDOVNI PROGRAM i IOOP**

*Dragi moji, nadam se da vam tjedan nije bio prenaporan ☺*

*Na početku ovog prekrasnog dana za buđenje, a moguće i za razgibavanje poslušajte jednu veselu pjesmu o Brazilu ☺ na linku:*<https://www.youtube.com/watch?v=ujckeB0QvBE> *U videu ćete vidjeti najpoznatiju plažu Copacabanu, brdo Šećerna Glava koje je simbol Ria de Janeira i Brazila (koga zanima više o tome istražite na internetu zašto je brdo dobilo ime Šećerna glava) i kip Isusa Krista na brdu Corcovado.*

*Sada pogledajte današnju nastavnu jedinicu u videu na linku:*

<https://www.youtube.com/watch?v=YkiHtWdR4Mc&list=PL9Mz0Kqh3YKpZGM9aztW6K4Lk-Semd6j0&index=16&t=782s>

*Otvorite atlas na str. 27 i pronađite na političkoj karti Brazil. Pogledajte s kojim zemljama graniči i zapišite u bilježnicu države i glavne gradove s kojima Brazil graniči.*

*Sada otvorite str. 30 u atlasu na kojoj je opća geografska karta Brazila. Na njoj ćemo tražiti pojmove s plana ploče. Prepišite plan ploče s radnog listića ili ga isprintajte i zalijepite u bilježnicu***.** *Kad se vratimo u školu bilježnice ću pregledati. Nekoliko učenika ću metodom slučajnog odabira zamoliti da mi pošalju sliku ili word dokument kako bih bila sigurna da radite redovito.*

***BRAZIL ***

- prema površini ( 8,5 mil. km2 ) i broju stanovnika (185 mil. ) **peta zemlja svijeta**

- većinom se smjestio u **žarkom pojasu** (prašumska i savanska klima)

- službeni jezik – **portugalski**

- sastav stanovništva: bijelci (potomci Europljana); crnci (prisilno dovedeni u prošlosti); indijanci (starosjedioci); **prevladavaju mješanci** (mulati i mestici)

- **velike razlike u gustoći naseljenosti** unutrašnjosti (rijetka) i obale (gusta)

- **Amazonija** – selva, poticaj naseljavanju dalo iskorištavanje kaučukovca, grad **Manaus,** cesta Transamazonika *Potražite u atlasu na str. 30 Amazoniju i grad Manaus*

- **Brazilsko visočje** – campo, rudarstvo (željezo), stočarstvo i uzgoj soje, **Brasilia** – glavni grad *Potražite u atlasu na str. 30 Brazilsko visočje i glavni grad Brasiliju*

- **priobalje** – veliki gradovi (**Sao Paulo** – najveći grad, **Santos** – glavna luka, **Rio de Janeiro, Salvador, Recife**…) *Potražite u atlasu na str. 30 navedene gradove*

 - poljodjelstvo (izvoz: kava, šećerna trska, banane, kakaovac, začini, agrumi, pamuk …)

 - stočarstvo

- HE Itaipu na Parani – jedna od najvećih na svijetu

- **osnova gospodarskog razvoja**: rude, vodna snaga, šume, plodno tlo

- izvoz: željezo, čelik, aluminij, vozila, strojevi, obuća, drvo, papir

- **neravnomjerna raspodjela bogatstva** – mnogo siromašnih

- **favele** – sirotinjske četvrti u gradovima

- najpoznatija **turistička odredišta**: **Rio de Janeiro** ( plaže Copacabana i Ipanema, kip Krista, Marakana, karneval), Pantanal (najveće vlažno stanište na svijetu), slapovi Iquasú

*Sada riješite listić za samovrednovanje i odgovore pošaljite u Teams.*

|  |
| --- |
| Ime i prezime učenika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |
| 1. O čemu si danas učio/la na satu Geografije? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |
| 1. Tri najvažnije stvari koje sam danas naučio/la su:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| 1. Nakon današnjeg sata Geografije ostalo mi je nejasno:
 |

*Lijep pozdrav dragi moji, tko želi, neka pogleda animirani film Rio ☺, učiteljica Snježana Horvatić*